
ব্র্যাক বিশ্ববিদ্যালয়ের উদ্যোগে জাতিসংঘের ছায়া অধিবেশন
বিশ্ববিদ্যালয় প্রতিবেদক

ব্র্যাক বিশ্ববিদ্যালয়ের উদ্যোগে বিশ্বের বিভিন্ন দেশের ৪০০ তরুণের অংশগ্রহণে জাতিসংঘের ছায়া অধিবেশন শুরু হয়েছে। গতকাল ঢাকার আর্মি গল্ফ ক্লাবে ‘ব্র্যাক ইউনিভার্সিটি গ্লোবাল মডেল ইউনাইটেড নেশনস-২০১৭’ শীর্ষক পাঁচ দিনব্যাপী এ অধিবেশনের উদ্বোধন করা হয়। অনুষ্ঠানের মিডিয়া পার্টনার বসুন্ধরা পেপার মিলস লি.। ৩১ ডিসেম্বর পর্যন্ত ব্র্যাক বিশ্ববিদ্যালয়ের সাভার ক্যাম্পাসে এ অধিবেশন চলবে। উদ্বোধনী পর্বে উপস্থিত ছিলেন ব্র্যাক বিশ্ববিদ্যালয়ের উপাচার্য অধ্যাপক সৈয়দ সাদ্ আন্দালিব, বাংলাদেশ ব্যাংকের সাবেক গভর্নর ড. সালেহ উদ্দিন আহমেদ, ব্র্যাক বিশ্ববিদ্যালয়ের বিজনেস স্কুলের অধ্যাপক মির্জা আজিজুল ইসলাম, অধ্যাপক রুহিন তালুকদার, বসুন্ধরা এ-ফোর পেপারের হেড অব এইচ আর অ্যান্ড অ্যাডমিন দেলোয়ার হোসাইন প্রমুখ।

